gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7823, del 07-07-2016 (2016/4597)

Informació pública del projecte de conveni per al compliment de les previsions del pla d'actuació territorial estratègica Valencia Club de Fútbol.
--------------------------------------------------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4597


Data del document
:   15-01-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del projecte de conveni per al compliment de les previsions del pla d'actuació territorial estratègica Valencia Club de Fútbol. [2016/4597]  
Per Resolució número SM-2451, de 7 de juny de 2016, dictada pel regidor delegat de Planificació i Gestió Urbana s'ha disposat sotmetre a informació pública el projecte de conveni de col·laboració a subscriure entre la Conselleria d'Habitatge, Obres Públiques i Vertebració del Territori, el Valencia Club de Futbol, SAD i l'Ajuntament de València per al compliment de les previsions del pla d'actuació territorial estratègica Valencia Club de Futbol, pel termini de 20 dies hàbils, a comptar des de l'endemà de la seua publicació en el Diari Oficial de la Comunitat Valenciana, als efectes de presentació d'al·legacions, de conformitat amb el que disposa l??article 25.1 del text refós de la Llei de Sòl i Rehabilitació Urbana, aprovat pel Reial Decret Legislatiu 7/2015, de 30 d'octubre, i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es disposa publicar l'anunci de sotmetiment a informació pública de l'esmentat projecte de conveni en el Diari Oficial de la Comunitat Valenciana i al tauler d'edictes electrònic d'aquest ajuntament, a fi que qualsevol persona física o jurídica puga examinar-lo i formular les al·legacions que considere convenients. L'expedient administratiu número 03733/2016/4 estarà a disposició dels interessats i ciutadans en general per a examinar-lo i consultar-lo al Servei d'Assessorament Urbanístic i Programació, ubicat a la segona planta del pati B de l'edifici de Tabaquera, situat al carrer d'Amadeu de Savoia, número 11 de València, de conformitat amb el que preveu l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; també podrà consultar-se el text íntegre del conveni al tauler d'edictes electrònic d'aquest ajuntament.  
  
València, 15 de juny de 2016.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 7723, del 18-02-2016 (2016/1058)

Formalització del contracte número 2015/SA/0004. Redacció del projecte de construcció de les obres de reforma de l'EDAR de Villena i tractament terciari.
---------------------------------------------------------------------------------------------------------------------------------------------------------

### Dades del document

Número de DOGV
:   7723

Data del DOGV
:   18-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/1058


Data del document
:   10-02-2016

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Formalització del contracte número 2015/SA/0004. Redacció del projecte de construcció de les obres de reforma de l'EDAR de Villena i tractament terciari. [2016/1058]  
Resolució de l'Entitat Pública de Sanejament d'Aigües Residuals de la Comunitat Valenciana, per la qual es fa pública la formalització del següent contracte al Diari Oficial de la Comunitat Valenciana, d'acord al que establix l'article 154 TRLCSP:  
  
1. Entitat adjudicadora  
a) Organisme: Generalitat Valenciana. Entitat Pública de Sanejament d'Aigües Residuals de la Comunitat Valenciana.  
b) Dependència que tramita l'expedient: Departament de Contractació.  
c) Número de l'expedient: 2015/SA/0004.  
d) Adreça d'internet del perfil del contractant:   
http://www.contratacion.gva.es.  
  
2. Objecte del contracte  
a) Tipus: servei.  
b) Descripció: redacció del projecte de construcció de les obres de reforma de l'EDAR de Villena (Alacant) i tractament terciari.  
d) CPV (referència de nomenclatura): 71322000-1.  
h) Data de publicació de l'anunci de licitació: DOCV número 7518, de 5 de maig de 2015; plataforma de contractació de la Generalitat, en data 5 de maig de 2015.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte:   
150.000,00 euros.  
  
5. Pressupost base de licitació  
Import net: 150.000,00 euros. Import total 181.500,00 euros.  
  
6. Formalització del contracte  
a) Data d'adjudicació: 9 de desembre de 2015.  
b) Data de formalització: 15 de gener de 2016.  
c) Contractista: Euroestudios, SL. CIF: I34696766.  
d) Import o cànon d'adjudicació  
Import net: 106.050,00 euros. Import total: 128.320,50 euros.  
e) Avantatges de l'oferta adjudicatària: haver quedat classificada com l'oferta econòmicament més avantatjosa per aplicació dels criteris d'adjudicació establits en el plec.  
  
7. Altres informacions  
El contracte està relacionat amb un programa finançat amb fons de la Unió Europea. Referència: Programa Operatiu FEDER Comunitat Valenciana 2014-2020.  
  
València, 10 de febrer de 2016.- El gerent, p. d. (R 09.07.2012; DOCV 6824, 23.07.2012): Enrique José Lapuente Ojeda.
Diari Oficial de la Generalitat Valenciana


Sumari del DOGV 7718, del 12-02-2016 (2016/857)

Notificació de la sentència dictada en el procediment de modificació de mesures número 218/2015.
------------------------------------------------------------------------------------------------

### Dades del document

Número de DOGV
:   7718

Data del DOGV
:   12-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/857


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de modificació de mesures número 218/2015. [2016/857]  
Judici: modificació de mesures supòsit contenciós número 000218/2015.  
Part demandant: Valeriya Sribna.  
Part demandada: Aleksej Sapronov.  
Sobre: modificació mesures.  
En el judici a què es fa referència s'ha dictat la resolució que té el text que, literalment, diu així:  
  
«Dispositiva  
Estime la demanda interposada per la procuradora dels tribunals María Pilar Iranzo Pontes, en nom i representació de Valeriya Sribna, contra Aleksej Sapronov, sobre modificació de mesures definitives adoptades en la Sentència número 558/2011, de 14 de setembre de 2011, en el procediment de guarda, custòdia i aliments de fills menors no matrimonials número 275/2010, seguit davant d'aquest jutjat, que va aprovar l'acord aconseguit per les parts, i, en conseqüència, dispose les següents:  
S'atribueix a la progenitora, la senyora Sribna, l'exercici exclusiu de la pàtria potestat sobre el menor, K.  
Se suspén el règim de visites establit en l'anterior sentència a favor del progenitor, el senyor Sapronov.  
Es mantenen la resta de mesures establides en la sentència que es va dictar al seu dia, la qual conserva tota la seua vigència excepte en aquelles qüestions expressament modificades amb aquesta resolució.  
No cal fer un exprés pronunciament a costes.  
Remeteu un testimoniatge d'aquesta resolució al punt de trobada familiar.  
Comuniqueu aquesta resolució a les parts i feu-los saber que no és ferma, i que, en contra, s'hi pot interposar un recurs d'apel·lació en el termini de 20 dies, davant d'aquest jutjat, que haurà de substanciar-se i resoldre's per l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Així ho pronuncie, mane i firme.»  
  
Atés que es desconeix el domicili o la residència actuals de la part demandada, per la resolució d'1 de febrer de 2016, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació a Aleksej Sapronov.  
Diligència. L'estenc jo, el secretari judicial, per a fer constar que aquest edicte ha quedat fixat en el dia d'avui en el tauler d'anuncis. En done fe.  
  
València, 4 de febrer de 2016.- La secretària judicial: Vicenta María Casañ Arandiga.
Diari Oficial de la Generalitat Valenciana


Sumari del DOGV 7820, del 04-07-2016 (2016/4881)

RESOLUCIÓ de 23 de novembre de 2012, de la Universitat Politècnica de València, per la qual es publica el pla d'estudis de Màster Universitari en Conservació del Patrimoni Arquitectònic.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4881


Data del document
:   23-11-2012

Organisme emissor
:   Universitat Politècnica de València

Tipus de document
:   Resolució

RESOLUCIÓ de 23 de novembre de 2012, de la Universitat Politècnica de València, per la qual es publica el pla d'estudis de Màster Universitari en Conservació del Patrimoni Arquitectònic. [2016/4881]  
Obtinguda la verificació del pla d'estudis pel Consell d'Universitats, després de l'informe previ favorable de l'Agència Nacional d'Avaluació de la Qualitat i Acreditació, així com l'autorització de la Comunitat Autònoma de València, i establit el caràcter oficial del títol per Acord del Consell de Ministres de 22 de gener de 2010 (BOE 26.02.2010), aquest rectorat, de conformitat amb el que disposa l'article 35 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, ha resolt:  
  
  
Publicar el pla d'estudis conduent a l'obtenció del títol oficial de Màster Universitari en Conservació del Patrimoni Arquitectònic per la Universitat Politècnica de València.  
  
El pla d'estudis a què es refereix la present resolució queda estructurat tal com consta en l'annex d'aquesta.  
  
València, 23 de novembre de 2012.- El rector: Juan Juliá Igual.  
  
  
ANNEX  
Universitat Politècnica de València  
  
Pla d'estudis conduent al títol de:   
Màster Universitari en Conservació del Patrimoni Arquitectònic per la Universitat Politècnica de València  
  
Branca de coneixement: Enginyeria i Arquitectura  
  
Distribució del pla d'estudis en crèdits ECTS per tipus de matèria:  
Tipus de matèria Crèdits ECTS  
Formació bàsica  
Obligatòries 26  
Optatives 34  
Pràctiques externes   
Treball de fi de màster 12  
  
Total 72  
  
  
  
Organització del pla d'estudis per mòduls i matèries:  
  
ECTS  
Mòdul Mòdul Matèria ECTS  
Matèria Caràcter  
26 Fonaments Teoria i història 9 Obligatori  
 Tècniques i mètodes 13 Obligatori  
 Gestió i ciutat 4 Obligatori  
30 Especialització Tècniques d'intervenció 30 Optatiu  
 Gestió 30 Optatiu  
 Territori antròpic 30 Optatiu  
 La ciutat històrica 30 Optatiu  
4 Complements Tecnologia, teoria i patrimoni 4 Optatiu  
12 Treball de fi de màster Treball de fi de màster 12 Treball de fi de màster  
  
  
  
Per a ampliar informació sobre aquest pla d'estudis es pot consultar la pàgina web de la Universitat Politècnica de València:   
http//www.upv.es
Diari Oficial de la Generalitat Valenciana


Sumari del DOGV 7813, del 24-06-2016 (2016/4347)

Convocatòria de dos places de cap de gestió de les zones A i B, gestió de centres socials, administració especial, grup A1/A2.
------------------------------------------------------------------------------------------------------------------------------

### Dades del document

Número de DOGV
:   7813

Data del DOGV
:   24-06-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/4347


Data del document
:   03-06-2016

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria de dos places de cap de gestió de les zones A i B, gestió de centres socials, administració especial, grup A1/A2. [2016/4347]  
En el Butlletí Oficial de la Província d'Alacant, número 103, de 31 de maig de 2016, es publica l'anunci relatiu a la convocatòria del concurs per al proveïment de dos llocs de treball de naturalesa funcionarial de caps de gestió de les zones A i B, gestión de centres socials. Els mencionat llocs estan enquadrats en el sector de l'administració especial, grup A1/A2.  
Les instàncies en què se sol·licita prendre part en la convocatòria es presentaran dins del termini de 20 dies hàbils, comptadors a partir de l'endemà de la inserció d'aquest edicte al Diari Oficial de la Comunitat Valenciana, en el Registre General d'aquest ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En compliment de l'apartat 4.3 de les bases genèriques aprovades per la Junta de Govern Local el 28 de maig de 2010, en relació a les taxes per drets d'examen, caldrà adjuntar a la sol·licitud el justificant d'haver abonat la quantitat de 18,54 euros, per tal com són aquestes les taxes vigents per al 2016.  
Els anuncis successius corresponents a aquesta convocatòria es publicaran al tauler d'anuncis del Servei de Recursos Humans.  
  
Elx, 3 de juny de 2016.- El tinent d'alcalde de Recursos Humans: José Pérez Ruiz.
Diari Oficial de la Generalitat Valenciana


Sumari del DOGV 7786, del 19-05-2016 (2016/3217)

Notificació de la sentència dictada en el judici verbal número 1436/2014.
-------------------------------------------------------------------------

### Dades del document

Número de DOGV
:   7786

Data del DOGV
:   19-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3217


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el judici verbal número 1436/2014. [2016/3217]  
Judici verbal número 001436/2014  
Part demandant: Financiera El Corte Inglés, EFC SA.  
Part demandada: Ginés García Martínez.  
Sobre: altres verbals.  
En el judici a què es fa referència s'ha dictat la resolució que, literalment, és com segueix:  
  
«Sentència número 194/2014  
Elx, 22 de setembre de 2014  
Sofía Gil García, jutgessa de primera instància de reforç dels jutjats d'Elx, he vist aquestes actuacions número 1436/2014, sobre la reclamació d'una quantitat, seguides pels tràmits del judici verbal entre les parts següents:  
Part demandant: Financiera El Corte Inglés, EFC SA.  
Procuradora: Evangelina Torres Carreño.  
Advocat: José J. Pascual Noguerol.  
Part demandada: Ginés García Martínez, en rebel·lia processal  
Dispositiva  
Estime la demanda presentada per Evangelina Torres Carreño, en nom i representació de Financiera El Corte Inglés, EFC SA, contra Ginés García Martínez, i condemne Ginés García Martínez al pagament de mil dos-cents quaranta-tres euros amb un cèntim (1.243,01 ?).  
Amb imposició de costes a la part demandada.  
Notifiqueu aquesta resolució a les parts i feu-los saber que és ferma i que, en contra, no s'hi pot interposar cap recurs, d'acord amb el que preveu l'article 455 de la Llei d'Enjudiciament Civil i següents en la redacció que en fa la Llei 37/2011, de 10 d'octubre, de mesures d'agilització processal, que estableix que ?les sentències dictades en qualsevol classe de judici, les actuacions definitives i aquelles altres que la llei expressament assenyale, seran apel·lables, a excepció de les sentències dictades en els judicis verbals per raó de la quantia quan aquesta no supere els 3.000 euros?.  
Així, dictada aquesta sentència, ho pronuncia, mana i firma Sofía Gil García, jutgessa de primera instància del partit judicial d'Elx.»  
  
Atés que es desconeix el domicili o la residència actuals de la part demandada, per provisió de la data, el jutge, de conformitat amb el que estableixen els articles 156.4 i 164 de la Llei 1/2000, d'Enjudiciament Civil, ha ordenat publicar aquest edicte en el Diari Oficial de la Comunitat Valenciana i al tauler d'anuncis d'aquest jutjat, per a dur a efecte la diligència de notificació de sentència.  
  
  
Elx, 5 d'abril de 2016.- La secretària judicial: Margarita Requena Pleguezuelos.
Diari Oficial de la Generalitat Valenciana


Sumari del DOGV 7793, del 30-05-2016 (2016/3402)

Informació pública de la modificació puntual número 41 del pla general i el conveni relatiu a ajust d'alineacions i actuació de dotació al carrer Pic Negre.
------------------------------------------------------------------------------------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3402


Organisme emissor
:   Ajuntament de Cocentaina

Tipus de document
:   Anunci

Informació pública de la modificació puntual número 41 del pla general i el conveni relatiu a ajust d'alineacions i actuació de dotació al carrer Pic Negre. [2016/3402]  
En compliment del que disposa l'article 53 i 57 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, el Ple, per acord de data 28 d'abril de 2016, en relació a la modificació puntual número 41 del pla general, ha aprovat:  
  
  
Primer. Sotmetre a informació pública, per un termini de 45 dies en el Diari Oficial de la Comunitat Valenciana i en el diari Información la proposta de modificació puntual número 41 del pla general, el document inicial estratègic i el conveni relatiu a ajust d'alineacions i actuació de dotació al carrer del Pic Negre.  
  
Segon. Durant el termini d'informació pública es podran formular les al·legacions que convinguen als drets dels particulars i es pot consultar la documentació al Departament d'Urbanisme de 09.00 a 14.00 hores els dies hàbils d'oficina. Així mateix, la proposta de modificació de planejament i la resta de documentació s'inserirà en la web municipal www.cocentaina.es.  
  
Cocentaina, 6 de maig de 2016.- L'alcaldessa: Mireia Estepa Olcina.
Diari Oficial de la Generalitat Valenciana


Sumari del DOGV 7904, del 26-10-2016 (2016/8350)

CORRECCIÓ d'errades de la Resolució de 14 d'octubre de 2016, de la Secretaria Autonòmica d'Educació i Investigació, per la qual s'estableix el Pla anual de formació permanent del professorat per al curs 2016-2017.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8350


Data del document
:   20-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * concurs administratiu

CORRECCIÓ d'errades de la Resolució de 14 d'octubre de 2016, de la Secretaria Autonòmica d'Educació i Investigació, per la qual s'estableix el Pla anual de formació permanent del professorat per al curs 2016-2017. [2016/8350]  
Detectades errades en l'annex corresponent a la resolució de referència publicada en el Diari Oficial de la Generalitat Valenciana número 7898, de 18 d'octubre de 2016, es publica la correcció a l'annex esmentat.  
  
En la pàgina 28956, en el tercer paràgraf del punt 4.2, versió en castellà, on diu:   
  
«Respecto a la formación metodológica, la Conselleria de Educación, Investigación, Cultura y Deporte diversificará la oferta de cursos sobre tratamiento integrado de lengua y contenidos (TILC)»;  
  
Ha de dir:   
«Respecto a la formación metodológica, la Conselleria de Educación, Investigación, Cultura y Deporte diversificará la oferta de cursos sobre aprendizaje integrado de contenidos y lenguas extranjeras (AICLE)».  
  
En la página 28004, en l'apartat 5, versió en valencià, on diu:   
  
«Durant el curs escolar 2016-2017 s'executaran, entre altres, els següents programes de formació específica que atenguen a:  
[...]  
6. Formació en llengües i metodologia AICLE»;  
  
Ha de dir:   
«Durant el curs escolar 2016-2017 s'executaran, entre altres, els següents programes de formació específica que atenguen a:  
[...]  
6. Formació en llengües i metodologia TILC».  
  
València, 20 d'octubre de 2016.- El secretari autonòmic d'Educació i Investigació: Miguel Soler Gracia.
Diari Oficial de la Generalitat Valenciana


Sumari del DOGV 7778, del 10-05-2016 (2016/2817)

Informació pública del Pla de Restauració de l'Espai Natural i memòria per a la sol·licitud de pròrroga per al període reglamentari següent, de 30 anys de concessió minera anomenada Jornet y Moratal, número 2386, explotació de recursos de la Secció C, ubicada en els termes municipals de Torrella, Llanera de Ranes, Cerdà, Xàtiva i Canals (València). Expedient número MIVARI/2010/63/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7778

Data del DOGV
:   10-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2817


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública del Pla de Restauració de l'Espai Natural i memòria per a la sol·licitud de pròrroga per al període reglamentari següent, de 30 anys de concessió minera anomenada Jornet y Moratal, número 2386, explotació de recursos de la Secció C, ubicada en els termes municipals de Torrella, Llanera de Ranes, Cerdà, Xàtiva i Canals (València). Expedient número MIVARI/2010/63/46. [2016/2817]  
Cosa que es fa pública, en compliment del que s'ha preceptuat en l'article 6.3 del Reial Decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, a fi que, aquells que es consideren afectats d'alguna manera per l'activitat que es tracta, puguen formular per escrit duplicat, durant el termini de 30 dies hàbils a partir de l'endemà d'esta publicació, les observacions pertinents en el Servei Territorial de Indústria i Energia de València.  
  
València, 14 d'abril de 2016.- El cap del Servei Territorial d'Indústria i Energia: Alfredo Sambeat Esteve.